KAKO prvi doznaje Index, pao je informatički sustav MUP-a.

Problemi su na granicama i ne izdaju se dokumenti u policijskim stanicama diljem zemlje.

Informaciju nam u MUP-u nisu željeli potvrditi. Rekli su nam da pošaljemo upit te da će ga oni proslijediti dalje. Kada smo ponovno nazvali s informacijama koje imamo, poklopili su nam slušalicu.

"Pao sustav za provjeru biometrijskih dokumenata"

Portal Klix.ba objavio je kako je pao sustav za provjeru biometrijskih dokumenata na većini graničnih prijelaza između BiH i Hrvatske. Stoga je trenutno obustavljen promet i formiraju se duge kolone vozila na graničnom prijelazu.

Sustav je pao oko 10 sati jutros i od tada su se počele formirati kolone vozila na graničnim prijelazima.

"Uslijed pada sustava graničnih provjera Ministarstva unutarnjih poslova Republike Hrvatske danas od 10:30 sati u različitim intervalima onemogućen je ili značajno usporen promet za osobe i vozila preko međunarodnih graničnih prijelaza", rekla je za Klix.ba glasnogovornica GP BiH Sanela Dujković.

"Zbog tehničkih poteškoća moguća su čekanja na većini graničnih prijelaza", objavili su na HAK-u.

Oglasili se iz MUP-a

Vezano za ovu situaciju su se oko 13:40 sati oglasili iz MUP-a.

Njihovo priopćenje prenosimo u cijelosti.

"Ministarstvo unutarnjih poslova RH obavještava građane da je tijekom današnjeg dana došlo do prekida rada jednog dijela informatičkog sustava MUP-a zbog čega se određeni poslovi odvijaju sporijim tijekom od uobičajenog

Tekst se nastavlja ispod oglasa

Stručne službe Ministarstva užurbano rade na vraćanju sustava u stopostotnu funkciju.

Molimo građane, koji su se zatekli na graničnim prijelazima i u šalter salama upravnih poslova, za razumijevanje i strpljenje", poručili su.

Na stranicama HAK-a vidi se kolike su se kolone stvorile na nekim graničnim prijelazima: